[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од ТЕЛЕВИЗИЈА УСКАНА МЕДИЈА КИЧЕВО, поднесена против Општина Кичево, по предметот Барање за пристап до информации од јавен карактер, на 15.05.2026 година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од ТЕЛЕВИЗИЈА УСКАНА МЕДИЈА КИЧЕВО, поднесена против Општина Кичево, по предметот Барање за пристап до информации од јавен карактер, заведена во Агенцијата со бр.08-79 на 22.04.2026 година,  поради тоа што Жалбата се смета за повлечена.

О Б Р А З Л О Ж Е Н И Е

ТЕЛЕВИЗИЈА УСКАНА МЕДИЈА КИЧЕВО, на 18.03.2026 година поднела Барање за пристап до информации од јавен карактер до Општина Кичево, заведено во Општина Кичево со бр.03-1382/1, со кое побарала да и се достави следната  информација: 
„Информација во врска со донесените одлуки за проекти од областа на културата за 2026 година колку проекти се финансирале, колку е износот за секој проект поединечно, ги бараме сите одлуки донесени од страна на градоначалникот на Општина кичево за финансирање на истите или листа каде ќе биде прикажано, проектот кои се финансира лицето кои е носител на проектот и одвоениот износ.“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-79 на 22.04.2026 година. 
Агенцијата со електронски допис бр.08-79 од 06.05.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на 11.05.2026 година до Агенцијата по е-маил во достави допис „Доставување информации со бр.03-1382/3 од 08.04.2026 година во кој наведува...Во врска со вашето барање Ви ги доставуваеме следните барани податоци...”.
		Истиот ден, Агенцијата до Барателот на информации по мејл ги препрати добиените информации од Имателот на информации.
	Барателот на информации по мејл на 11.05.2026 година, достави допис со кој ја извести Агенцијата „Благодарам, да задоволни сме со вашиот одговор“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


 						   Директор,
                                                                                                                     Петар Гајдов

Доставенодо:
- архива на Агенцијата
- жалителот/барател на информацијата
- имател на информацијата

